 Ìkọlù Benue ti di lemọlemọ Ikọlu ọun ti a gbọ pe o sẹlẹ ni awọn abúlé mẹrin ọtọọtọ ní ìjọba ìpínlẹ Guma ni o ti mu ki ọpọlọpọ awọn ènìyàn agbègbè ọun sa fi ilé wọn sílẹ. Nigba ti o n ba BBC Yoruba sọrọ lori ẹrọ ìbánisọrọ, ọgbẹni Terver Akase to jẹ agbẹnusọ fun Gómìnà ìpínlẹ naa sọ pe, awọn afurasí Fulani darandaran ni wọn wà nídìí ìsẹlẹ ọún. Ìjọba ìpínlẹ Benue sọ pe àwọn ti lọ wo bi nnkan se sẹlẹ lágbègbè naa Akase fi kún ọrọ rẹ pe, ẹnu ìjọba ìpínlẹ ọún ko fi gbogbo ara tọrọ lóriìkọlù tó ti n wáyé lemọlemọ yii, nitori pe awọn ò lágbára lati pàsẹ fun awọn agbófinró lati gbégbèésẹ lórí ọrọ naa, nigba to jẹ pé ìjọba àpapọ nikan ló lágbára lati se bẹẹ. Báwo ni ìkọlù Benue se bẹrẹ? Lẹyìn tí Gomina ìpínlẹ Benue, Samuel Ortom sòfin pe, ko si à n da mààlúù lójúmọmọ ni ipinlẹ ọun mọ, oun ni ìjà di lemọlemọ laarin awọn Fulani darandaran ati awọn àgbẹ, ti ó sì jẹ pe ìjà ọun ti mú ọpọlọpọ ẹmí lọ. Osù keji ọdún 2013 ni wọn sọ pe awọn afurasí darandaran Fulani kọkọ kọlu agbègbè Agatu ti wọn si dáná sun awọn ilẹ ni Inoli, Ologba, olegeje, olegogboche, olegede, Adana, Inminy ati Abugbe. Lẹyìn ìgbà naa, ọpọlọpọ ikọlu lo tun ti wáyé ni ipinlẹ Benue, ti awọn olùgbé àgbègbè naa si tún sọ pe awọn darandaran ni awọn fura si pe wọn sọsẹ ọún. Ni ọjọ kíní osù kíní ọdún yii ni ìkọlù kan to lágbára wáyé to sì mẹmìí ọpọlọpọ eniyan lọ ni ipinlẹ Benue ọún bakan náà. Ó kéré tan, èèyàn mẹwàá ló ti pàdánù ẹmí wọn ti awọn mii náà tún farapa ninu ìkọlù kan to wáyé ni ìpínlẹ Benue lálẹ ọjọ Jímọ mọjúmọ Satide. : Benue- Èèyàn mẹwàá kú nínú ìkọlù tuntun 